b'\n_START_ARTICLE_\nSan Di Ego (album)\n_START_SECTION_\nGlasba\n_START_PARAGRAPH_\nPesmi \xc5\xbeanrsko spadajo v hard rock zvrst 80-ih let. Vokal Sergeja \xc5\xa0kofljanca je v\xc4\x8dasih podoben vokalu Iana Gilliana, vokalista skupine Deep Purple._NEWLINE_Poleg avtorskih pesmi vsebuje priredbo disko uspe\xc5\xa1nice "Stayin\' Alive" skupine Bee Gees. O tem, kako je priredba te pesmi kon\xc4\x8dala na albumu, je kitarist Matic Ajdi\xc4\x8d v intervjuju z RTV-SLO rekel:\xc2\xa0\xc2\xbbNa za\xc4\x8detku nismo najbolj resno jemali prirejanja, ko smo se lotili te skladbe. Nismo vedeli, ali bo pristala na plo\xc5\xa1\xc4\x8di. \xc5\xbdeleli smo vzeti skladbo iz drugega \xc5\xbeanra in ko smo jo \xc5\xbee imeli posneto, nismo razmi\xc5\xa1ljali, ali jo bomo predstavili. Toda potem smo dobili prve odzive, ki so bili potrditev, da smo naredili dobro priredbo, zato je pristala na albumu.\xc2\xab'